Război în Ucraina. SUA nu cred că Rusia va folosi arme nucleare în Ucraina
Război în Ucraina. Casa Albă a reafirmat miercuri că Statele Unite ale Americii nu au observat nicio indicație că Rusia se pregătește să utilizeze armament nuclear în Ucraina, în replică la declarațiile făcute de președintele Rusiei, Vladimir Putin.
El a elogiat, în aceeași zi, arsenalul nuclear al țării sale, susținând că este mai avansat decât cel al SUA. A dat asigurări că arsenalul său este întotdeauna pregătit pentru un război nuclear.
Țara sa este tehnic și militar pregătită pentru un conflict nuclear, dar că nu a luat în considerare niciodată utilizarea unor astfel de arme în Ucraina.
Purtătoarea de cuvânt a Casei Albe, Karine Jean-Pierre, a dat asigurări că SUA nu au observat niciun motiv pentru a-și ajusta propria lor postură nucleară și nici vreun semn că Rusia se pregătește să folosească o armă nucleară în Ucraina.
Ea a făcut aceste afirmații după ce a fost întrebată de jurnaliști despre remarcile președintelui rus, care a afirmat că doctrina militară rusă prevede utilizarea armei supreme în cazul în care existența Rusiei este amenințată sau în cazul unui "atac asupra suveranității și independenței noastre".
"Nu am văzut niciun motiv pentru a ne ajusta propria postură nucleară şi nici vreun semn că Rusia se pregăteşte să folosească o arma nucleară în Ucraina", a declarat purtătoarea de cuvânt a Casei Albe, Karine Jean-Pierre, relatează agenția de presă AFP.
Declarația lui Vladimir Putin
"Din punct de vedere tehnico-militar, suntem, bineînţeles, pregătiţi", a precizat președintele Rusiei într-un interviu TV, când a fost întrebat despre pregătirea Rusiei din punct de vedere nuclear.
A evidențiat că SUA sunt conștiente că, în situația în care vor desfășura trupe americane pe teritoriul rus sau în Ucraina, Rusia va interpreta această mișcare ca pe o intervenție.
"(În Statele Unite) există suficienţi specialişti în domeniul relaţiilor ruso-americane şi în domeniul reţinerii strategice.
Prin urmare, nu cred că aici totul se grăbeşte spre ea (confruntarea nucleară), dar suntem pregătiţi pentru acest lucru", a adăugat preşedintele Rusiei.
Utilizarea armelor nucleare este detaliată în doctrina nucleară a Kremlinului, care stabilește politica Rusiei referitoare la circumstanțele în care ar putea recurge la folosirea acestora. În cazul în care SUA ar efectua teste nucleare, Rusia ar putea reacționa similar.
Deși conflictul militar din Ucraina a provocat haos începând din februarie 2022, Rusia nu a fost niciodată pusă în situația de a utiliza arme nucleare în această regiune.